પરંતું છેલ્લા ઘણા સમયથી આનંદ સરોવરની સાર સંભાળ ન લેતા આજે આનંદ સરોવરની હાલત ખંડેર સમા બની જવા પામી છે અને બાળકોના રમત ગમતના સાધનો સહિત બોટીંગની સુવિધા પણ બંધ કરી દેવામાં આવતા આજે આનંદ સરોવરમાં સહેલાણીઓની અવર જવર ખૂબ જ નહિવત બની જવા પામી છે તો બીજી તરફ પાટણ નગરપાલિકામાં ભાજપનું શાસન હતું તે સમયે આનંદ સરોવરની અંદર તેમજ મુખ્ય ગેટ પાસેના પાર્કીંગના વિસ્તારમાં કોઈપણ ખાણીપીણી માટે જગ્યા આપવી નહી તેવો ઠરાવ કરેલ છ પરંતું હાલ નગરપાલિકામાં કોંગ્રેસનું શાસન હોઈ આનંદ સરોવરની કોઈ સંભાળ ન લેતા આજે દયનીય સ્થિતિમાં મુકાઈ જતા હાલના વેકેશન ગાળા દરમ્યાન પણ લોકોની અવર જવર ખૂબ જ નહિવત બની રહેવા પામી છે તો તાજેતરમાં નગરપાલિકા દ્વારા આનંદ સરોવરના મુખ્ય ગેટ પાસે પાર્કીંગની જગ્યા પર બાંધકામ શરૂ કરવામાં આવ્યું છે અને ત્યાં ડેરી પાર્લરની ભાડા પટ્ટે મળતીયાઓન આપવાની હિલચાલના પગલે વિરોધ પક્ષ દ્વારા તેનો વિરોધ નોંધાવવામાં આવ્યો છે અને આ બાંધકામ માટે નગરપાલિકામાં કોઈ ઠરાવ કે મંજુરી પણ લેવામાં નથી આવી કે આ જગ્યા માટે કોઈ હરાજી પણ કરવામાં આવી નથી તો આવી રીતે મનમાની કરી તેમના મળતીયાઓને મફતના ભાગે કરોડોની જમીન અપાતા તેનો વિરોધ દર્શાવી પાટણ કલેક્ટરને આવેદનપત્ર આપવામાં આવશે અને આ કામ બંધ કરાવી દેવામાં આવશે તેવું વિરોધ પક્ષ દ્વારા જણાવી દેવામાં આવ્યું છે.